รัฐมนตรีประจำสำนักนายกรัฐมนตรี ปฏิบัติภารกิจประชุมสัมมนารับฟังความคิดเห็นพระสังฆาธิการ และพุทธศาสนิกชนจังหวัดชายแดนภาคใต้
รัฐมนตรีประจำสำนักนายกรัฐมนตรี ปฏิบัติภารกิจประชุมสัมมนารับฟังความคิดเห็นพระสังฆาธิการ และพุทธศาสนิกชนจังหวัดชายแดนภาคใต้ นำความห่วงใยของนายกรัฐมนตรีถึงประชาชน          วันนี้ 7 พฤศจิกายน 2562 เวลา 13.00 น. นายเทวัญ ลิปตพัลลภ รัฐมนตรีประจำสำนักนายกรัฐมนตรี พร้อมคณะ เดินทางเข้าร่วมประชุมพระสังฆาธิการ ในโครงการสัมมนา และรับฟังนโยบายรัฐมนตรี ผู้รับผิดชอบคณะสงฆ์ 3 จังหวัดชายแดนภาคใต้ และ 4 อำเภอของจังหวัดสงขลา ที่วัดตานีนรสโมสร (พระอารามหลวง) อำเภอเมืองปัตตานี จังหวัดปัตตานี โดยมีนายไกรศร วิศิษฎ์วงค์ ผู้ว่าราชการจังหวัดปัตตานี และหัวหน้าส่วนราชการให้การต้อนรับ เพื่อรับฟังความคิดเห็น ปัญหา และแนวทางการแก้ไขอย่างสร้างสรรค์ อันจะก่อให้เกิดความมั่นคง ยั่งยืนในสังคมจังหวัดชายแดนภาคใต้ พร้อมพบปะพุทธศาสนิกชนเพื่อสร้างขวัญและให้กำลังใจ          โดยคณะสงฆ์ และพุทธศาสนิกชนในพื้นที่ มีความต้องการที่จะจัดตั้งสมาคมความมั่นคงของพระพุทธศาสนาในจังหวัดชายแดนภาคใต้ ด้วยความร่วมมือของหน่วยงานภาครัฐที่เกี่ยวข้อง เพื่อการขับเคลื่อนงานทางพระพุทธศาสนาและงานอื่น ๆ ให้มีความเข้มแข็งเป็นไปในทิศทางเดียวกัน ให้ประชาชนมีความปลอดภัย ในโอกาสนี้ รัฐมนตรีประจำสำนักนายกรัฐมนตรี ได้นำความห่วงใยของนายกรัฐมนตรี ต่อเหตุการณ์ความไม่สงบเรียบร้อยที่เกิดขึ้นในพื้นที่ เน้นการสร้างความเข้าใจ และการแก้ไขปัญหาให้กับประชาชนอย่างดีที่สุด          โดยก่อนหน้านั้น รัฐมนตรีประจำสำนักนายกรัฐมนตรี และคณะ ได้เดินทางไปกราบสักการะหลวงปูทวด และกราบนมัสการสนทนาธรรมกับเจ้าอาวาสวัดราษฎร์บูรณะ (วัดช้างให้) ตำบลควนโนรี อำเภอโคกโพธิ์ จังหวัดปัตตานี ต่อจากนั้นได้กราบสักการะพระราชพุทธิรังสี (หลวงพ่อดำ) และกราบสักการะเจ้าอาวาสวัดมุจลินทวาปีวิหาร (พระอารามหลวง) ตำบลตุยง อำเภอหนองจิก จังหวัดปัตตานี รวมถึงการเดินทางไปสักการะเจ้าแม่ลิ้มกอเหนี่ยว ณ ศาลเจ้าเล่งจูเกียง ตำบลอาเนาะรู อำเภอเมืองปัตตานี จังหวัดปัตตานี#รัฐมนตรีประจำสำนักนายกรัฐมนตรี #ปฏิบัติภารกิจประชุมสัมมนารับฟังความคิดเห็นพระสังฆาธิการ #พุทธศาสนิกชนจังหวัดชายแดนภาคใต้ #สำนักข่าวกรมประชาสัมพันธ์ #NNT #ILOVETHAILAND